ในขณะนี้กำลังมีการรณรงค์เรื่อง “การค้าอย่างเป็นธรรม” หรือ “Fair-Trade” ในอังกฤษ
การรณรงค์เรื่อง “การค้าอย่างเป็นธรรม” เริ่มต้นด้วยพิธีดื่มน้ำชา เครื่องดื่มประจำชาติของคนอังกฤษ โดยมีบริกรหญิงเสิฟน้ำชา พร้อมกับเต้นแท็
Comfort Kumeah แรงงานในไร่โกโก้จากประเทศกาน่าบอกว่า การค้าอย่างเป็นธรรมให้ประโยชน์กับชาวไร่โกโก้ในกาน่าเป็นอย่างมาก เพราะทำให้เมล็ดโกโก้ได้ราคาดีช่วยให้ชาวไร่เหล่านั้นปรับความเป็นอยู่ให้ดีขึ้น สร้างโรงเรียน และจัดสร้างการประปาและการสุขาภิบาลให้กับหมู่บ้านของตนได้ เมื่อสักยี่สิบสามสิบปีก่อนหน้านี้ชาวไร่โกโก้ในกาน่าไม่มีทางเลือก ต้องขายผลิตผลของตนให้กับรัฐบาลในราคาที่รัฐกำหนดซึ่งต่ำมาก ในที่สุดชาวไร่รวมตัวกันจัดตั้งสหกรณ์ขึ้นมา จากจำนวนสมาชิกเริ่มแรก1500คน เวลานี้มีมากเกือบ 45000 คนและนอกจากจะขายเมล็ดโกโก้ในราคาสูง ให้กับบริษัทผู้ผลิตชอคโกแล็ตทั่วโลกแล้วสหกรณ์แห่งนี้ยังเป็นเจ้าของบริษัท Divine Chocolate ซึ่งผลิตชอคโกแล็ตเองอีกด้วย Oxfam องค์กรการกุศลที่ทำงานช่วยเหลือผู้คนทั่วโลกให้ความร่วมมือกับการรณรงค์เพื่อ Fair-Trade นี้ด้วยโดยมอบใบชาหนึ่งกล่องให้กับผู้ที่บริจาคเงินให้กับ Oxfam Stuart Foukes เจ้าหน้าที่ของ Oxfam พูดถึงการที่ผู้บริโภคหันมาซื้อผลิตภัณฑ์ที่ได้รับการรับรองว่าเป็นของ Fair-Tradeแล้ว จะส่งผลอย่างไรได้บ้าง เจ้าหน้าที่ของ Oxfamผู้นี้บอกว่า การซื้อของ Fair-Trade ช่วยให้ประชาชนทั่วไปให้การสนับสนุนผู้ผลิตในประเทศกำลังพัฒนาได้อย่างจริงจังและโดยตรงไม่ว่าผลิตภัณฑ์นั้นๆ จะเป็น ปลอกหมอน ชอคโกแล็ต ใบชา กาแฟหรือแม้กระทั่งเหล้าองุ่น โดยอาศัยอำนาจซื้อโน้มน้าววิธีทำการค้าของผู้ขายปลีกและบริษัทธุรกิจ เป็นการรับประกันว่า ผู้ผลิตจะได้รับค่าตอบแทนที่เป็นธรรมไม่ถูกเอารัดเอาเปรียบ เจ้าหน้าที่ของ Oxfam ผู้นี้ย้ำส่งท้ายว่าการรณรงค์ในเรื่องนี้จะต้องก้าวหน้าขยายตัวออกไปให้มากกว่านี้ด้วย